GUÈRRA-E-PATZ-III-WEB	Era convèrsa damb eth comde Rastopchin, eth sòn aspècte inquiet e era sua precipitacion, eth dialòg damb eth corrèu, que li parlèc damb negligéncia dera mala mina que cuelhien es ahèrs en front, es rumors sus uns espions desnishadi en Moscòu e d’un document que circulaue pera ciutat qu’en eth Napoleon prometie entrar en ambdues capitaus russes abantes dera tardor, e era arribada der emperaire Alexandre anonciada entath dia a vier, ahisquèren en Pierre eth sentiment d’inquietud e de demora que non l’auie abandonat dès era aparicion deth cometa e, mès que mès, dès eth començament dera guèrra.